Šlynakiemis
Šlynakiemis (lenk. Szlinokiemie) – lietuviškas kaimas Lenkijos šiaurės rytuose, Punsko valsčiuje, Seinų apskrityje, Palenkės vaivadijoje. Kaimas yra apie 3 km į pietvakarius nuo Punsko, apie 20 km į šiaurės vakarus nuo Seinų ir 124 km į šiaurę nuo vaivadijos centro Balstogės. Daugiau nei 90 % kaimo gyventojų yra lietuviai. Upė Šalčia (lenk. Marycha). Ežerai: Juodis (Juodelis), Meldinis, Bebrutis, pastarajame įrengtas rezervatas – saugomi ten gyvenantys upiniai bebrai. Išlikę keletas XIX a. statytų pastatų. Apskrities kelias Suvalkai – Seinai, valsčiaus kelias Punskas – Šlynakiemis. Geležinkelis Kaunas – Suvalkai. Punsko bibliotekos filialas su lietuviškomis ir lenkiškomis knygomis. Į Šlynakiemio sudėtį įjungtas buvęs Pašalčių kaimelis.